కేబుల్ న్యూస్ నెట్వర్క్ 1980 జూన్ 1న సాయంత్రం ఈస్టర్న్ టైంజోన్ సాయంత్రం 5 గంటలకు ప్రారంభమైంది. టెడ్ టర్నర్ పరిచయం చేసిన తర్వాత డేవిడ్ వాకర్, లూయీస్ హర్ట్ దంపతులు ఛానెల్ మొదటి వార్తా కార్యక్రమానికి యాంకరింగ్ చేశారు. సిఎన్ఎన్ ఎగ్జిక్యూటివ్ వైస్-ప్రెసిడెంట్ బర్ట్ రైన్ హార్ట్ ప్రారంభం సమయంలోనే నెట్వర్క్ మొదటి న్యూస్ యాంకర్ బెర్నార్డ్ షా సహా ఛానెల్ తొలి 200 మంది ఉద్యోగులను ఉద్యోగంలోకి తీసుకున్నారు.

ప్రారంభం నుంచి సిఎన్ఎన్ కేబుల్, శాటిలైట్ టీవీ ప్రొవైడర్లు, వెబ్సైట్లు, ప్రత్యేకించిన క్లోజ్-సర్క్యూట్ ఛానెళ్ళు (సిఎన్ఎన్ ఎయిర్ పోర్ట్ వంటివి) వంటివాటికి విస్తరిస్తూనే ఉంది. కంపెనీకి 36 బ్యూరోలు (10 డొమెస్టిక్, 26 ఇంటర్నేషనల్), 900కి పైగా అనుబంధ స్థానిక స్టేషన్లు, అనేక స్థానిక, విదేశీ భాషల నెట్వర్కులు ప్రపంచవ్యాప్తంగా ఉన్నాయి. ఛానెల్ విజయం వల్ల స్థాపకుడు టెడ్ టర్నర్ ను విశ్వసనీయ మీడియా మొఘల్ గా నిలిపింది, 1996లో టర్నర్ బ్రాడ్ కాస్టింగ్ సిస్టంను టైమ్ వార్నర్ విలీనం చేసేందుకు వేదిక ఏర్పరిచింది.

సిఎన్ఎన్2 అనే అనుబంధ ఛానెల్ జనవరి 1, 1982లో వ్యవస్థాపించారు, 24 గంటల పాటు ప్రతీ 30 నిమిషాలకు వార్తా ప్రసారాలయ్యేలా నిరంతర ప్రసారాలు కొనసాగించారు. ఆ ఛానెల్ తర్వాత సిఎన్ఎన్ హెడ్లైన్ న్యూస్ గా పేరు మార్చారు, తర్వాత ఇప్పుడు హెచ్ఎల్ఎన్ గా పెట్టి ప్రస్తుతం ప్రత్యక్ష వార్తా ప్రసారాలపై దృష్టిపెడుతూ, ప్రైమ్ టైంలోనూ, సాయంత్రాలూ ప్రముఖ వ్యక్తిత్వాలను ఆధారం చేసుకున్న కార్యక్రమాలను అందిస్తూ కొనసాగుతోంది.

చరిత్ర
గల్ఫ్ యుద్ధం
తొలినాళ్ళ చరిత్ర
బేబి జెస్సికాను కాపాడడం